Loes Geurts (s. 12. tammikuuta 1986) on alankomaalainen jalkapalloilija, pelipaikaltaan maalivahti. Hän on pelannut Alankomaiden naisten maajoukkueessa kesäkuun 2020 loppuun mennessä 125 maaottelua. Ensimmäisen maaottelunsa hän pelasi Suomea vastaan 20. elokuuta 2005. Vuosien 2009 ja 2013 Euroopan-mestaruuskilpailuissa hän oli maajoukkueen ykkösmaalivahti mutta jäi varamaalivahdin rooliin Alankomaiden voittaessa Euroopan-mestaruuden vuonna 2017 ja saavuttaessa MM-hopeaa 2019.